Enn beðið eftir því að ráðuneyti staðfesti hálfan lífeyri Hálfur lífeyrir „ Það er rétt að gert var ráð fyrir að greiðsla hálfs lífeyris gæti hafist 1. september 2018 en við getum enn ekki tekið við umsóknum frá sjóðfélögum þar að lútandi og óvíst hvenær það gerist . Þetta er eina svarið sem ég get gefið svo lengi sem lífeyrissjóðirnir bíða eftir því að fjármála - og efnahagsráðuneytið staðfesti nauðsynlegar breytingar á samþykktum sjóðanna vegna heimilda í lögum um almannatryggingar um hálfan lífeyri frá Tryggingastofnun og hálfan lífeyri frá lífeyrissjóðum , “ segir Sigþrúður Jónasdóttir , forstöðumaður lífeyrissviðs Birtu lífeyrissjóðs , þegar grennslast var fyrir um hvað liði framkvæmd lagaákvæðis um hálfan lífeyri . Staðfesting ráðuneytis forsenda þess að breytingin taki gildi Heimild um hálfan lífeyri var samþykkt með breytingu á almannatryggingalögunum á Alþingi 13. október 2016 . Birta lífeyrissjóður breytti sínum samþykktum á ársfundi sínum 2. maí 2018 og þar er skýrt kveðið á um að þær öðlist gildi „ fyrsta dag næsta mánaðar eftir að staðfesting fjármála - og efnahagsráðuneytisins liggur fyrir . “ Þó skuli breytingar varðandi hálfan lífeyri ekki öðlast gildi fyrr en 1. september 2018 . Dæmalaust klúður “ Ætla má að eitt af forgangsmálum Alþingis á haustþingi verði að breyta almannatryggingalögunum í ljósi ábendinga og hvassrar gagnrýni sem ákvæði um hálfan lífeyri og hugmyndir um útfærslu þess sæta . Þannig var eftirfarandi haft eftir Þorbirni Guðmundssyni , fyrrverandi stjórnarformanni Birtu lífeyrissjóðs og Landssamtaka lífeyrissjóða , á vefnum Lífeyrismál.is 28. maí 2018 : „ Hálfur lífeyrir er jákvætt mál sem lífeyrissjóðirnir sjálfir hefðu átt að hrinda í framkvæmd og standa vel að en nú horfum við á afleiðingar lagabreytingar og útfærslu í opinberri stjórnsýslu sem flokkast satt best að segja sem alveg dæmalaust klúður . Útfærslan er þannig að breytingin gagnast fyrst og fremst fólki með háar tekjur , enda er hún án samráðs við Landssamtök lífeyrissjóða sem hafa á sínum snærum sérfræðinga og þekkingu á málum . Greiðslur úr lífeyrissjóðum og frá Tryggingastofnun hefjist samtímis . Þá vekur sérstaka athygli að tekjur hafa ekki áhrif á greiðslur hálfs lífeyris og því þarf ekki að skila inn tekjuáætlun . Þetta gildir um allar skattskyldar tekjur , svo sem atvinnutekjur , lífeyrissjóðstekjur og fjármagnstekjur .